জানা গেছে, মামলাটি ডিবিতে স্থানান্তরের পর ডিবি কর্মকর্তারা জহিরুলকে আটক করে জিজ্ঞাসাবাদ করেন। জিজ্ঞাসাবাদের সময় সাদিকের কাছ থেকে পলিথিন নেওয়ার বিষয়টি জানতে চাইলে জহিরুল অস্বীকার করেন। উল্টো তিনি বলেন, তাঁর সঙ্গে পূর্ববিরোধ থাকার কারণে সাদিক তাঁকে ফাঁসাতে চাইছে। এ ছাড়া তিনি নিনাদকে হত্যা করেননি বলেও দাবি করেন। কিন্তু সাদিকের কাছ থেকে পলিথিন নেওয়ার বিষয়টি একাধিক ব্যক্তি দেখার কারণে তদন্তকারীদের সন্দেহ আরো পোক্ত হয়।